Ο Λάκης Λαζόπουλος εμφανίστηκε στην πρεμιέρα της εκπομπής «Late Night» στον Ant1 και απάντησε και απάντησε σε πληθώρα ερωτήσεων, με αυτές που αφορούν στη σχέση του με τον ΣΥΡΙΖΑ να ξεχωρίζουν.

Συγκεκριμένα, απαντώντας σε ερώτηση για την κυβέρνηση δήλωσε πως «έχει απογοητεύσει όλο τον κόσμο, ακόμη και τους ίδιους στο κόμμα» αν και στη συνέχεια αρνήθηκε να απαντήσει για τις προσωπικές του σχέσεις με τον πρωθυπουργό.

Για το αν επιτέλεσε ο ίδιος ρόλο υποστηρικτή του ΣΥΡΙΖΑ, ξεκαθάρισε πως κάτι τέτοιο δεν ισχύει αλλά καταλαβαίνει γιατί μια μεγάλη μερίδα του κοινού εκφράζει θυμό προς το πρόσωπο του.

Ο γνωστός κωμικός επίσης απέκλεισε οποιαδήποτε πιθανότητα να ασχοληθεί ενεργά με την πολιτική, τονίζοντας όμως πως έχει δεχθεί τέτοιου είδους προτάσεις από σχεδόν το σύνολο των πολιτικών κομμάτων.

Για το τηλεοπτικό του μέλλον δεν έδωσε κάποια σαφή απάντηση, αρκούμενος στο να διαψεύσει τα σενάρια που τον ήθελαν στο Epsilon TV του Ιβάν Σαββίδη.

in.gr